OČKO  5/2018  - máj
mesačník pre nevidiacich a slabozrakých Nitrianskeho regiónu. S podporou Mesta Nitra vydala SINA Nitra n.o. a ZO ÚNSS Nitra, Nedbalova 540/17, 949 11 Nitra 
0911/328 921, 0911/328922, hovoriaciweb@gmail.com

O b s a h
Ideme opäť do stonožky ..................................................	1
Aj Qarďáci do stonožky.....................................................	2
A ešte pozvánka do Prahy ................................................2
Lupa, ktorá hovorí po slovensky .......................................2
Európska súťaž Braillovských esejí ..................................2
Podporte našu záhradu .....................................................3
Mnoho príležitostí pre zrakovo postihnutých .....................4
Napíšte nám svoju veselú príhodu ....................................4
Dajte návrh .........................................................................4

Ideme opäť do stonožky
Prezentujeme sa zábavným spôsobom, pobavíme deti a to výchovne.  V sobotu 12. mája po obede sa v parku na Sihoti uskutoční Míľa pre mamu. My ju prejdeme tak, ako vlani, spôsobom Slepej stonožky. Čiže ako vláčik resp. reťaz tak, že pôjde 50 ľudí (100 nôh) za sebou s klapkami na očiach, každý sa bude jednou rukou držať za plece človeka pred sebou. Prvý z nás bude mať bielu palicu a pôjde pred ním vidiaci navádzač. Aj pozdĺž stonožky budú kráčať vidiaci dobrovoľníci, ktorí budú pomáhať stonožke v zákrutách, alebo keď by sa naša reťaz náhodou pretrhla.    
Registrácia je o 15:00 hod. pri pódiu, ktoré sa nachádza v blízkosti zimného štadióna. Štart je o 16:00 hod. My tam budeme mať svoje osobitné zhromaždisko v bezprostrednej blízkosti. Zapisovať záujemcov budeme na členskej schôdzi v Nitre. Pokiaľ na schôdzi nebudete a chcete sa pridať, zahláste sa na našich tel. číslach 0911 328921, 0911328922. Prihlásiť môžete aj rodinných príslušníkov a priateľov. Klapky na oči máme, môžete si však priniesť svoju šatku. Vlani nás bolo len 36 a jeden vodiaci pes. Budeme tohto roku lepší?

Aj Qarďáci do stonožky
V sobotu 12. mája o 10:00 hod. sa v stredisku SINA Nitra uskutoční stretnutie s Qardom. Odtiaľ sa presunieme na Míľu pre mamu autobusom MHD č.6 s odchodom 14:32 hod. zo zastávky Nedbalova.

A ešte pozvánka do Prahy
A to na medzinárodný turnaj v Qarde. Uskutoční sa v sobotu 23. júna. Hláste sa do 25. mája na tel. 0911 328921 p. Zbranek, tu sa dozviete aj podrobnosti o organizačnom zabezpečení cesty – nocľah, strava apod. Už máme troch prihlásených z Levoče, dúfame, že sa Nitrančania, ale aj ďalší pridajú. 
Lupa, ktorá hovorí po slovensky
Na KS ÚNSS v Nitre si po dohode s pracovníčkami môžete odskúšať novú elektronickú čítaciu prenosnú lupu Compact 6 HD s hlasovým výstupom. Je to jediná prenosná po slovensky hovoriaca lupa. 

Európska súťaž braillovských esejí
Európska únia nevidiacich, spoločnosť Onkyo Corporation a Braille Mainichi sa nedali ani tento rok zahanbiť, tak sa nedajme ani my. Svoje texty v rozsahu 1000 slov (s toleranciou +/– 100 slov) nám môžete poslať najneskôr do 8. júna e-mailom na ostruziar@unss.sk alebo poštou na Únia nevidiacich a slabozrakých Slovenska, Sekulská 1, 842 50 Bratislava. Všetky potrebné informácie nájdete na našej stránke: https://unss.sk/aktuality/2018
Podporte našu záhradu
Naši kolegovia z Komunitného centra na Nedbalovej sa prihlásili do súťaže vypísanej Mestom Nitra pod názvom Mením moje mesto, s projektom zameraným na revitalizáciu záhrady Komunitného centra – teda tej, ktorú užívame aj my.
Zámerom je vybudovať taký záhradný priestor, ktorý bude zohľadňovať potreby všetkých, teda aj nás.
Projekt bol posunutý do 2. kola, v ktorom verejnosť rozhoduje o tom, či má byť projekt podporený, na základe najvyššieho počtu hlasov.
Prosíme pomôžte nám získať čo najviac hlasov. Na základe vašej pomoci, môže KC získať finančnú podporu, vďaka ktorej uskutočníme plánované zmeny vrátane „vychytávok“ pre zrakovo postihnutých. Stačí, ak spravíte nasledujúce 3 kroky :
1. krok: kliknete teraz na link:    http://mmm.nitrasmart.sk/projekty/revitalizacia-komunitneho-centra   -  otvorí sa vám stránka s popisom nášho projektu a s tlačítkom, ktorým je možné začať hlasovanie
2. Kliknete na tlačítko: hlasuj - otvorí sa vám tabuľka, ktorú je potrebné vyplniť, a kliknúť opäť na tlačítko hlasuj
3.Po zahlasovaní Vám príde potvrdzujúci mail na mailovú adresu, ktorú ste zadali  - mail obsahuje link, na ktorý treba kliknúť pre potvrdenie, aby bol Váš hlas zarátaný. Treba si skontrolovať, či tento mail neprišiel do SPAMU. 
Hlasovanie prebieha do 11.5.2018 do polnoci. 
Ďakujeme Vám!!!

Mnoho príležitostí pre zrakovo postihnutých
Zaujali by Vás vhodné formy pohybu alebo nové elektronické pomôcky?  Existuje napr. webová stránka, čo sústreďuje kontakty na organizácie,  ktoré sa zaoberajú pohybom a športmi pre zrakovo znevýhodnených ľudí. Podrobnú informáciu nájdete v Dúhe č.2 v článku „Príroda a pohyb pre všetkých“. Ako z rozprávky – je jedným z podtitulkov článku o pražskej konferencii INSPO. Jej náplňou boli kompenzačné pomôcky, aplikácie, programy a projekty určené pre používateľov so zdravotným postihnutím. Nájdete tu aj príspevok o našich úspešných paraolympionikoch, rozhovor s Patrikom Hermanom a mnoho iného zaujímavého čítania. 
Pokiaľ si chcete Dúhu objednať, pomôžeme Vám na KS. Elektronicky a v bodkách je zdarma, tlačená len za poštovné. 

Napíšte nám svoju veselú príhodu
A to takú, ktorú zapríčinilo vaše nevidenie či slabozrakosť. V časopise Dúhovka (v jednom zväzku s Dúhou) prebieha súťaž, do ktorej môžete poslať svoj príspevok a tiež zahlasovať o ten najvtipnejší. V 2. čísle Dúhovky je uverejnených prvých 5 príhod – ako hovoríme „Slepeckých trapasov“. Vylosovaný hlasujúci získa cenu. Hlasovať alebo posielať môžete mailom na adresu duha@unss.sk alebo písomne na adresu: ÚNSS, Sekulská 1, 842 50 Bratislava.

Dajte návrh
Pobyt v Grécku (Očko č.4) sme pre krátkosť termínu a malý záujem museli zrušiť. Niektorí sa vyjadrili, že by išli letecky, 
niekde na juh na jeseň, kedy sú zájazdy lacné. Dajte tip, kontaktuje nás na 0911 328921 p. Zbranek. 

Zapojte sa do klubových aktivít v SINA Nitra, n.o.
Skúšky skupiny súboru RADOSŤ - Každý pondelok o 9:30 h.
Tvorivé dielne krúžku RADKA - Každý štvrtok o 9:30 h. 
Tréningy tanečného súboru OČKO - Každý utorok 15:30 h. 
Tréningy aplikovaného stolného tenisu – Piatky nepravidelne 
Očko 5/2018 – spracoval Josef Zbranek